Mecklemburgo-Pomerania Occidental

Mecklemburgo-Pomerania Occidental u Mecklemburgo-Antepomerania (en alemán Mecklenburg-Vorpommern y en baixo alemán Mekelborg-Vörpommern) ye un d'os 16 Estaus federaus d'Alemanya, muga a o norte con a Mar Baltica, a l'ueste con Schleswig-Holstein, a o sud-ueste con Baixa Saxonia, a o sud con Brandemburgo y a l'este con Polonia.  Klaus Michel Miebach: El federalismo en la República Federal de Alemania, Materiales de Trabajo N° 3, p.9, Friedrich Ebert Stiftung, 1997.  Tien una baixa densidat de población, 80 hab/km². Bellas ciudaz importants son Rostock, Stralsund y Wismar.


 Historia 
L'estau estió establiu en 1945 dimpués d'a Segunda Guerra Mundial por meyo d'a fusión d'as rechions historicas de Mecklemburgo y a Pomerania Occidental por parti de l'administración militar sovietica en l'Alemanya ocupada por os Aliaus. Se convirtió en parti d'a Republica Democratica Alemana en 1949, pero se disolvió en 1952 entre as reformas administrativas y o suyo territorio se dividió en os districtos de Rostock, Schwerin y Neubrandenburg. L'estau Mecklemburgo-Pomerania Occidental se restablió en 1990 dimpués d'a reunificación alemana y se convirtió en un d'os nuevos estaus d'a Republica Federal d'Alemanya.

 Cheografía 
Iste estau contiene una gran plataforma cheolochica de lacos connectaus entre él, amán d'a mar Baltica. Por ixo a Mecklemburgo-Pomerania Occidental se le conoixe como o "país d'os mil lacos", entre os cuals se destaca o laco Müritz, que ye o mayor d'Alemanya.

O centro turistico mas destacau ye a isla Rügen, que ye a mayor isla d'Alemanya.

 Clima 
O clima en Mecklemburgo-Pomerania Occidental ye determinau por a transición d'a influencia maritima en a zona costera d'a Mar Baltica a un clima continental templau en l'interior. A tendencia a la precipitación disminuye tierra adintro. A rechión d'a Mar Baltica, especialment en l'aria d'as islas de Usedom, Rügen y Hiddensee, tien o mayor numero de diyas soleyaus en Alemanya.

 Organización politico-administrativa 
 Divisions administrativas 
Mecklemburgo-Pomerania Occidental ye dividita dende 2011 en 6 districtos rurals y 2 districtos urbans:

Districtos rurals:
 Districto de Rostock
 Districto de Ludwigslust-Parchim
 Districto de Mecklenburgische Seenplatte
 Districto de Nordwestmecklenburg
 Districto de Vorpommern-Greifswald
 Districto de Vorpommern-Rügen

Districtos urbans:
 Rostock
 Schwerin

 Ciudaz destacatas 
+PuestoNombrePoblación en 2017AreaDensidat1Rostock208,409181 km² 1,149/km²2Schwerin95,797131 km² 734.0/km²3Neubrandenburg64,25986.1 km²746.2/km²4Stralsund59,51754.1 km²1,099/km²5Greifswald58,88650.8 km²1,159/km²6Wismar42,90641.7 km²1,028/km²7Güstrow29,42971.1 km²414.0/km²8Waren (Müritz)21,210159 km²133.0/km²9Neustrelitz20,135140 km²144.0/km²10Parchim18,074125 km²144.8/km²

 Lista de ministro-presidents de Mecklemburgo-Pomerania Occidental 
 Ministro-presidents de Mecklemburgo-Pomerania Occidental  Nombre Partiu politicoLechislatura  1
 Wilhelm HöckerSED 1946-1951  2
 Kurt BürgerSED 1951-1951  3
  Bernhard QuandtSED 1951-1952Entre 1952 y 1990 o estau de Mecklemburgo-Pomerania Occidental estió aboliu  4
  Alfred GomolkaCDU 1990-1992  5
  Berndt SeiteCDU 1992-1998  6
  Harald RingstorffSPD 1998-2008  7
  Erwin SelleringSPD 2008-2017  8
  Manuela SchwesigSPD 2017-hue

 Cultura 
 Luenga 
Hue lo día, a gran mayoría d'a chent charra alemán estandar; Fa uns sieglos, a mayoría d'a chent charraba baixo alemán (en alemán: Plattdeutsch u Niederdeutsch), un idioma que encara se mantiene vivo en diversas comunidaz y eventos culturals.

 Gastronomía 
Mecklemburgo-Pomerania Occidental tien as suyas propias birollas tradicionals, que a ormino incluyen pescau, vetiella y cochín. Dos birollas famosas son o Bismarckhering y o Rote Grütze.

 Referencias 

 Vinclos externos 

*